
הכנסת החמש עשרה						נוסח לא מתוקן
מושב שלישי


פרוטוקול מס' 292
מישיבת ועדת העבודה, הרווחה והבריאות
שהתקיימה ביום ב', ב' בניסן התשס"א, 26.3.2001, בשעה 12:30


נכחו:
חברי הוועדה:	היו"ר דוד טל



מוזמנים:	עו"ד רינת גולד-גזית, משרד הביטחון
שרון גמבשו, משרד האוצר
שמעון נבון, ארגון נכי צה"ל
עו"ד ערן לאופמן, ארגון תומי צה"ל




יועצת משפטית: ג'ודי וסרמן

מנהלת הוועדה:	שירלי אברמי

נרשם על-ידי:	חבר המתרגמים בע"מ


















ס ד ר    ה י ו ם

צווים ותקנות נכים ומשפחות חיילים שנספו במערכה
(תגמולים ושיקום, טיפול רפואי, תוספות מיוחדות)


צווים ותקנות נכים ומשפחות חיילים שנספו במערכה
(תגמולים ושיקום, טיפול רפואי, תוספות מיוחדות)





היו"ר דוד טל:			אני מתכבד לפתוח את ישיבת ועדת העבודה, 
 				הרווחה והבריאות בנושא צווים ותקנות נכים ומשפחות חיילים שנספו במערכה (תגמולים ושיקום, טיפול רפואי, תוספות מיוחדות).

רינת גולד-גזית:			אנחנו מבקשים להעלות את שיעור התגמולים  
 				לנכים ומשפחות שכולות בכמעט שלושה אחוזים. העדכון הוא עדכון שוטף בהתאם להסכם שחיקה שקיים משנת 1986. אלה הם הצווים והתקנות.

היו"ר דוד טל:			לפי איזה מדד?

רינת גולד-גזית:			מדד הסקטור הציבורי. הוא מתפרסם 
 				רטרואקטיבית ולכן העדכון הנדרש הוא רטרואקטיבית לאפריל 2000

קריאה:				העדכון נעשה אחת לחצי שנה.

ג'ודי וסרמן:			בכמה כסף מדובר?

שרון גמבשו:			אני הבנתי שההערכה מסתכמת בכשלושים מיליון 
 				שקלים.

ג'ודי וסרמן:			מה זה אומר עבור בן-אדם בודד?

רינת גולד-גזית:			זה תלוי. זה משתנה.

היו"ר דוד טל:			אני מבין שלמשרד האוצר אין בעיה.

שרון גמבשו:			אין בעיה.

היו"ר דוד טל:			למישהו מהנוכחים יש השגות, הערות, 
 				התנגדויות? אין.
אנחנו מאשרים את התקנות והצווים כפי שהונחו לפנינו.

עדי כספי:			המדובר גם ביתומים? אם מדובר ביתומים, יש לי 
 				השגות וההשגות הן בקשר לגיל היתומים.

היו"ר דוד טל:			מי אדוני?

עדי כספי:			אני יושב-ראש ארגון יתומי צה"ל והוזמנתי לכאן. 
 				גיל היתום, יש קביעה שרירותית שנעשתה באמצעות חוק משנות ה50- והיא אומרת שגיל היתום הוא גיל 21 ויתומי צה"ל מפסיקים להיות יתומים בגיל שלושים.

היו"ר דוד טל:			זה נושא שצריך לשנות בחוק וזה לא נוגע לתקנה 
 				בה אנחנו דנים. אני לא מכיר את הנושא שאדוני מעלה, אבל אני מציע שאדוני יפנה לאחד מחברי הכנסת ויבקש תיקון חוק בנושא הזה. אני מניח – אני לא יכול להבטיח לך – שאם דבר כזה יגיע, הנושא יידון כי בסך הכל  חברי הכנסת הם רגישים בנושאים האלה.

עדי כספי:			אדוני כתב לי מכתב תגובה למכתב שלי.

היו"ר דוד טל:			אם הדבר הזה יגיע כהצעת חוק, אני חושב שיש 
 				סיכוי סביר שהוא יעבור.
תודה רבה. אם כן, אנחנו מאשרים את התקנות והצווים נכים ומשפחות חיילים שנספו במערכה (תגמולים ושיקום, טיפול רפואי, תוספות מיוחדות) כפי שהונח לפנינו.

תודה לכם.






הישיבה ננעלה בשעה 12:40








